EZINYE IZIHLOKO EZIKUYI-INTERNET
Ungathanda ukufunda lesi sihloko ngalolu limi: %%?
Ngazalelwa ePaddington, indawo yaseLondon enabantu abaningi, eNgilandi. Ngangihlala nomama nodadewethu abathathu abadala kunami. Ubaba wayeba khona abuye angabi bikho ekuphileni kwethu ngenxa yokuthi wayenenkinga yotshwala.
Ngaqala ukuba ihlongandlebe ngineminyaka eyishumi nje kuphela. Ngaqala ukubhema ugwayi futhi ngokushesha ngaba umlutha wawo. Kamuva, ngabhema insangu. Ngathi ngiba neminyaka engu-11 ngase ngiphuza utshwala. Nakuba babungemnandi, ngangikuthanda ukudakwa. Ngangiwuthanda nomculo nokudansa. Ngangiya emaphathini nakuma-nightclub. Ngangivame ukuphuma ngesinyenyela ebusuku ngibuye entathakusa. Ngenxa yokuthi ngangisuke ngikhathele ngakusasa, ngangivame ukulova esikoleni. Uma kwenzekile ngaya esikoleni, ngangivame ukuphuza lapho sishintsha amakilasi.
Ngokushesha ngafunda okuthile eBhayibhelini okwashintsha ukuphila kwami. Kusukela ngisemncane ngangikwesaba ukufa. Kodwa, ngase ngithole lokho uJesu akufundisa mayelana novuko! (Johane 5:28, 29) Ngafunda nokuthi uNkulunkulu uyangikhathalela. (1 Petru 5:7) Angithinta kakhulu amazwi akuJeremiya 29:11 athi: “‘Ngoba mina ngiyazi kahle imicabango engiyicabangayo ngani,’ kusho uJehova, ‘yimicabango yokuthula, hhayi eyenhlekelele, ukuba ngininike ikusasa nethemba.’” Ngaqala ukukholelwa ukuthi ngangingaba nethemba lokuphila phakade ePharadesi emhlabeni.—IHubo 37:29.
“Angisaqwashi ebusuku ngikhathazeke ngekusasa noma ngokufa”
Ngiye ngakujabulela ukusiza indodana nendodakazi yethu ukuba bazi uJehova njengoba nami sengimazi. Manje nginenjabulo efanayo njengoba ngibona nezabo izingane zikhula olwazini ngoNkulunkulu.